舉子
作者：蘇泂
朝代：宋

paragraphs: 先親去無歸，家有十男子。
春秋此堂上，拜起共祭祀。
一貧乃青氈，書種幸未已。
人言抱子晚，君已三十四。
何時見入學，况未保齠稚。
老年樹松柏，仁者用其意。
父母養我時，辛勤五兄弟。
蜂房今俯育，誰則逮菽水。
昊天真罔極，夢想九原啟。
恭惟父母心，敢不嗣遺體。
平生忠與孝，舉動法經史。
先訓吾所知，功名蓋天爾。